**Техничка спецификацијa**

**за набавку услуга**

**КОЛЕКТИВНО ОСИГУРАЊЕ ЗАПОСЛЕНИХ, ЈН 2024/18**

Услуга колективног осигурања запослених обухвата:

* Неживотно осигурање запослених лица:
* Добровољно здравствено осигурање запослених које покрива уговорена новчана накнада за случај хируршке интервенције и накнада за случај теже болести и
* Осигурање запослених од последица несрећног случаја (незгоде) које покрива уговорена новчана накнада за: случај смрти услед незгоде, настанак инвалидитета као последица незгоде, дневну накнаду у случају пролазне неспособности за рад и трошкове лечења и
* Животно осигурање:
* Које покрива осигурана сума за случај смрти - услед болести.

Услуга се пружа за период од дванаест месеци.

Одредбе посебних услова Осигуравача о каренци, односно о периоду чекања после закључења уговора се не примењују, јер се услуга пружа 12 месеци од дана закључења.

Рок за исплату осигуране суме осигураном лицу, за све наведене случајеве осигурања у техничкој спецификацији, је максимално 14 (четрнаест) дана од дана пријема Пријаве осигураног случаја са пратећом документацијом.

|  |  |  |
| --- | --- | --- |
| **Ред. Бр.** | **НАЗИВ УСЛУГЕ** | **ОБАВЕЗА ОСИГУРАВАЧА У ПОГЛЕДУ ОСИГУРАНЕ СУМЕ** |
| 1 | 2 | 4 |
| 1. | Добровољно здравствено осигурање | Горњу границу обавезе осигуравача у односу на сваког појединачног осигураника чини номинални износ уговорене осигуране суме која не подлеже ревалоризацији за додатне ризике |
| А) | Осигурање за случај хируршке интервенције |
| Б) | Осигурање за случај тежих болести |
| 2. | Осигурање лица од последица несрећног случаја |
| А) | Смрт услед незгоде |
| Б) | Инвалидитет |
| В) | Дневна накнада |
| Г) | Трошкови лечења |
| 3. | Осигурање лица за случај смрти услед болести |
| А) | Смрт услед болести |

**Осигуране суме**

Осигуране суме за Добровољно здравствено осигурање

* Хируршке интервенције: 200.000,00 динара
* Теже болести: 150.000,00

Осигуране суме за осигурање запослених од последица несрећног случаја (незгода)

|  |  |  |  |
| --- | --- | --- | --- |
| Смрт незгода | Трајни инвалидитет | Трошкови лечења | Дневна накнада |
| 400.000,00 | 650.000,00 | 70.000,00 | 200,00 |

Осигуране суме за осигурање лица за случај смрти услед болести

|  |
| --- |
| Смрт болест |
| 150.000,00 |

**Број запослених лица\*: 135**

\*Наручилац задржава право да врши корекцију броја запослених у складу са објективним потребама.

Просечна старост запослених лица је 46,2 година.

**Важење полисе осигурања** запослених је: 24 сата дневно за период од дванаест месеци од дана издавања полисе осигурања, која ступа на снагу 00,00 часа оног дана који је у полиси означен као почетак осигурања, уз услов да је доспела рата премије осигурања.